## La Generalitat inicia la redacció dels projectes de desdoblament de la CV-60 entre l’A-7 i Terrateig

*** La directora general d’Infraestructures destaca el compromís de la Generalitat per a transformar la CV-60 “en el gran eix vertebrador amb la costa, el corredor mediterrani, Castella-la Manxa i Madrid”**

La Conselleria de Medi Ambient, Infraestructures i Territori ha iniciat la redacció dels tres projectes de construcció que definiran les obres de desdoblament de la CV-60 des de l’enllaç amb l’A-7 a l’Olleria fins a l’inici del tram ja desdoblat (Terrateig).

La directora general d’Infraestructures, María José Martínez Ruzafa, s’ha reunit amb les empreses adjudicatàries com a fase preparatòria per a l’inici dels treballs. “En estes reunions tècniques hem identificat les problemàtiques que s’han de resoldre, així com les diferents fases dels tres projectes”, ha indicat.

Martínez Ruzafa ha recordat que la Vall d’Albaida, juntament amb la resta de les comarques centrals de la província de València “constituïxen un gran pol de desenrotllament econòmic i social que necessita unes infraestructures adequades per a impulsar el seu potencial”.

En este sentit, ha indicat que la Generalitat “treballa perquè la CV-60 es consolide com la millor alternativa per a convertir-se en l’eix vertebrador amb la costa i permeta connectar les comarques de l’interior amb el corredor mediterrani, i les comarques costaneres amb Castella-la Manxa i Madrid”.

Fecha: 12/08/2024